CELEX: 32016D0563
Language: mt
Date: 2016-03-15 00:00:00
Title: Deċiżjoni tal-Kumitat Politiku u ta' Sigurtà (PESK) 2016/563 tal-15 ta' Marzu 2016 dwar l-aċċettazzjoni tal-kontribuzzjoni tat-Turkija għall-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukrajna (EUAM Ukraine) (EUAM Ukraine/2/2016)

12.4.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 96/37
            
         DEĊIŻJONI TAL-KUMITAT POLITIKU U TA' SIGURTÀ (PESK) 2016/563
   tal-15 ta' Marzu 2016
   dwar l-aċċettazzjoni tal-kontribuzzjoni tat-Turkija għall-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukrajna (EUAM Ukraine) (EUAM Ukraine/2/2016)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2014/486/PESK tat-22 ta' Lulju 2014 dwar il-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine) (1),
   Billi:
   
               (1)
            
            
               Bis-saħħa tal-Artikolu 10(3) tad-Deċiżjoni 2014/486/PESK, il-Kunsill awtorizza lill-Kumitat Politiku u ta' Sigurtà (“KPS”) biex jieħu deċiżjonijiet rilevanti dwar l-aċċettazzjoni ta' kontribuzzjonijiet għal EUAM Ukraine minn Stati terzi.
            
         
               (2)
            
            
               Il-Kmandant tal-Operazzjonijiet Ċivili rrakkomanda li l-KPS jaċċetta l-kontribuzzjoni proposta mit-Turkija għal EUAM Ukraine u li jqis il-kontribuzzjoni bħala sinifikanti.
            
         
               (3)
            
            
               It-Turkija għandha tkun eżentata minn kontribuzzjonijiet finanzjarji għall-baġit ta' EUAM Ukraine,
            
         ADOTTA DIN ID-DEĊIŻJONI:
   Artikolu 1
   Kontribuzzjonijiet ta' Stati terzi
   1.   Il-kontribuzzjoni tat-Turkija għal EUAM Ukraine hija aċċettata u meqjusa bħala sinifikanti.
   2.   It-Turkija hija eżentata minn kontribuzzjonijiet finanzjarji għall-baġit ta' EUAM Ukraine.
   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mit-3 ta' Novembru 2015.
   
      Magħmul fi Brussell, il-15 ta' Marzu 2016.
      
         
            Għall-Kumitat Politiku u ta' Sigurtà
         
         
            Il-President
         
         W. STEVENS
      
   
   
      (1)  ĠU L 217, 23.7.2014, p. 42.